Numărul utilizatorilor de jocuri video a crescut la aproape 8 milioane de români.
Numărul utilizatorilor de jocuri video a crescut în 2020 la 7,9 milioane de români. Dintre românii care joacă jocuri video 52% sunt bărbați și 48% femei. 64% dintre utilizatori se joacă cel mai des pe telefonul mobil. Pentru 71% dintre amatorii români de gaming, jocurile video sunt o relaxare după o zi grea.
Peste 7,9 milioane de români joacă jocuri video, arată un studiul prezentat în această dimineață de Gameloft în cadrul unei conferințe. Statisticile arată că numărul de bărbați care joacă jocuri video este asemănător cu cel al femeilor, adică 52%, respectiv 48%.Radu Necula, managerul companiei Gameloft din Cluj, spune că aceste statistici sunt valabile și la nivel global. Numărul românilor care joacă jocuri video a crescut față de ultimii ani și pe fondul pandemiei. Un studiu la nivel european arată o majorare cu 25% a numărului de jucători noi, iar timpul pentrecut în jocuri a ajuns la o oră și jumătate pe săptămână.